62022CO0335_INF
Определение на Съда (десети състав) от 19 юли 2023 г. —A (Облагане на предлагането на ценни книжа на пазара)
(Дело C‑335/22) (
1
)
„Преюдициално запитване — Член 99 от Процедурния правилник на Съда — Отговор, който може да бъде изведен недвусмислено от съдебната практика — Директива 2008/7/ЕО — Член 5, параграф 2, буква б) — Косвени данъци върху набирането на капитал — Гербов налог върху услугите по продажба на облигации и търговски ценни книжа на пазара“
1.
Данъчни разпоредби — Хармонизиране на законодателствата — Косвени данъци върху набирането на капитал — Директива 2008/7 — Транзакции, които не подлежат на облагане с косвен данък — Емитиране и пускане на пазара на прехвърляеми ценни книжа — Понятие — Услуги по продажба на прехвърляеми ценни книжа на пазара, които са неразделна част от цялостна операция по набиране на капитал — Включване
(член 5, параграф 2, буква б) от Директива 2008/7 на Съвета)
(вж. т. 25 и 26)
2.
Данъчни разпоредби — Хармонизиране на законодателствата — Косвени данъци върху набирането на капитал — Директива 2008/7 — Транзакции, които не подлежат на облагане с косвен данък — Гербов налог върху възнаграждението, което получава банковата институция, която извършва услуги по продажба на прехвърляеми ценни книжа на пазара — Недопустимост — Задължително използване на услугите на трето лице от страна на емитента на ценните книжа — Липса на последици
(член 5, параграф 2, буква б) от Директива 2008/7 на Съвета)
(вж. т. 28 и 29, както и диспозитива)
Диспозитив
Член 5, параграф 2, буква б) от Директива 2008/7/ЕО на Съвета от 12 февруари 2008 година относно косвените данъци върху набирането на капитал
трябва да се тълкува в смисъл, че
не допуска национална правна уредба, която предвижда да се облага с гербов налог възнаграждението, което капиталово дружество заплаща на банковата институция, на която е възложило продажбата на пазара на прехвърляеми ценни книжа, като новоемитирани облигации и търговски ценни книжа, независимо от това дали дружествата — емитенти на въпросните книжа, са длъжни по закон да използват услугите на трето лице, или по свой избор са решили да ги използват.
(
1
)	ОВ C 326, 29.8.2022 г.